Nattklubb

Nattklubb eller diskotek er et utested som holder åpent på kvelds- og nattetid, og som vanligvis har unge mennesker som målgruppe. Nattklubber har gjerne bar med alkoholservering, dansegulv og stoler en kan slappe av i. Det er vanlig med høy musikk, dempet belysning og lyseffekter. En må som regel stå i kø og passere en dørvakt for å komme inn på klubben, og det kreves ofte inngangspenger.

mini|venstre|Fra nattklubben Felix ClubRestaurant i Berlin.

Utestedene retter seg ofte mot et spesielt publikum, for eksempel gother, homofile eller de som liker en bestemt type musikk, som rock, trance eller rhythm and blues. De kan ha opptredener fra for eksempel musikerer, komikere eller strippere for å trekke flere folk. Blant vanlige ansatte finner en som regel bartendere, en DJ, og folk som rydder.

En girer seg gjerne opp til feststemning før en går til en nattklubb, for eksempel ute på en bar eller hjemme på et vorspiel.

 Se også 
 Klubb

 Eksterne lenker 


Kategori:utesteder